
Pennaeth, Llywodraethwyr a chyfeillion,
Hoffwn estyn diolch i chi o flaen llaw am eich gwrandawiad ac eich ystyriaeth o’r materion pwysig a fydd yn cael ei benodi yma heddiw. 

 Fel cydlynydd newydd ei benodi ar gyfer  Anghenion Dysgu Ychwanegol yr ysgol ynghyd ag aelodau o’r sefydliad hon, rydym wedi cydnabod rhai agweddau o fewn yr ysgol sy’n peri problem; ac yn wir mae angen mynd i’r afael a hyn yn awr.
Yn dilyn consyrn gan riant parthed bwlio a sylwadau estyn megis lles plant cynhaliwyd holiadur yn ddiweddar i gydnabod lles y disgyblion. Nodwyd bod canran uchel o fwlio yn digwydd ymhlith ein plant. Fel y medrwch chi weld o’r graff, mae 44% o’r disgyblion wedi nodi eu bod yn profi neu wedi profi bwlio yn ddiweddar. O’r 105 o blant a nodwyd y brofedigaeth hon, dywed 100 ohonynt eu bod wedi cael eu bwlio o ganlyniad i’w hanghenion dysgu ychwanegol; hynny yw, fe nodwyd pob un o’n disgyblion anghenion dysgu ychwanegol eu bod wedi profi bwlio ar ryw adeg yn ystod y flwyddyn ddiwethaf.   

  Ystyriwn hefyd bod nifer fawr o’r disgyblion sydd ag ADY yn deillio o gefndiroedd difreintiedig a fyddai’n cadarnhau theorïau nifer bod tlodi ac ADY yn mynd llaw yn law. Trwy ystyried bod plant PBDD dwywaith fwy tebygol o ddioddef a ADY mae gennym epidemic o fewn ein hysgol ar raddau bwlio. 
Nodir bod plant 7 mlwydd oed sy’n dioddef o ADY dwywaith fwy tebygol o gael eu bwlio i gymharu ag eraill. Yn wir, tystia ein holiadur. 
I barhau a thamaid o dystiolaeth, nodir bod 11.6% o blant sy’n byw mewn tlodi wedi hysbysu eu bod yn cael eu bwlio yn gyson (Newson, 2016) , tra noda ein hymchwil ni bod 48% o ddisgyblion yn profi bwlio’n gyson ar sail eu cefndiroedd. Allai hyn ael effaith ar les a hunan fri disgyblion gan barhau i’w effeithio yn y tymor hir megis tangyflawniad a thriwanta am eu bod yn colli diwrnodau ysgol - ca hyn effaith negyddol ar allu’r unigolion yma i fynd ymlaen i lwyddo ym mywyd a thorri’r cylched tlodi. 

Yn wir raid ystyried newid; ac felly dyma ein cynnig i chi. 

Yn ei gyd-destun; dylid ystyried teilwra polisi  gweithredol sy’n addysgu plant a rhieni er mwyn mynd i’r afael â bwlio sy’n stemio o ADY.  Cyfeirir at y polisi fel un sy’n cydnabod a chefnogi lles a chydraddoldeb pawb o fewn y gymuned ysgol. Pwrpas y polisi a’r prosiect ysgol yw mynd i’r afael a bwlio cyn ei bod yn datblygu i broblem sy’n gweld effaith ar hunan-fri plant a thanberfformio .
Felly, ein nod.  
[bookmark: _GoBack]Defnyddio dull strategol ysgol gyfan i fynd i’r afael ag anfantais trwy ddefnyddio dull strwythuredig, cydlynnus, gynhwysol a ffocysedig i wella cyflawniad dysgwyr sydd dan anfantais. (Arfer effeithiol wrth fynd i’r afael a thlodi, 2012)

Yn yr hir dymor dylai bwlio sy’n targedu cymuned benodol o bobl o fewn yr ysgol cael ei ddileu. Yn y tymor byr; dylid tystio lleihad yn lefelau bwlio’r ysgol gyda chynnydd yn lles y plant. Y gobaith yw y byddai’r polisi hwn yn sicrhau  cyd-weithio mwy effeithiol rhwng plant, staff a rheini gan arwain at well dealltwriaeth o anghenion eraill.  
Mi fydd yr ysgol wedi sefydlu ar ethos cryf o gydraddoldeb i bawb.
Ei gyflwyno; 
 Mi fyddai modd cyflwyno copi caled o’r hyn a fwriedir er mwyn eu rhannu a rhieni a’r gymuned leol. Mi fydd yn bolisi ysgrifenedig a ffocws clir a’r lles a chyfeillgarwch sy’n cwmpasu hawliau plant. Mi fydd yn amlinellu sut y bwriedir yr ysgol fynd i’r afael a bwlio/ gwaharddiad cymdeithasol yn ogystal â chynnwys gwybodaeth am ADY penodol a grwpiau bregus o fewn yr ysgol.  Yn ogystal, mi fydd yn cynnwys y 3 C; Camau Codi Consýrn ar gyfer y plant, y staff, rhieni a chymuned ehangach.  FE glo’r polisi gyda’r camau eithaf y cymrir yr ysgol i ddelio a bwlio.
Yn ail, a hyn yr wyf i a nifer o’r tîm yn teimlo y byddai’n gweithio ac yn drobwynt i’r epidemic hon. A’r sail sefydlu ethos cryf;  cymuned, cyd-ddibyniaeth a chyfeillgarwch, fe weithredir prosiect misol a fydd yn mynd llaw yn law a’r polisi newydd. 

Mi fydd y prosiect yn cwmpasu diwrnod bob mis i ddathlu ADY penodol a grwpiau bregus o fewn yr ysgol. Pwrpas y prosiect hwn yw codi ymwybyddiaeth y plant, rhieni, staff a llywodraethwyr o’r holl anghenion sydd i’w gael gan ei darparu a gwybodaeth ynglŷn a sut i’w gefnogi. 
  Yn aml mae plant yn bennaf yn barod i bigo a chwerthin ar eraill yn syml iawn am nad ydynt yn deall anghenion eraill, yn ogystal caiff plant eu ddylanwadu gan eu rhieni (Siencyn, 2010:178)  

Mi fyddwn yn darparu diwrnod cyfan ar gyfer yr anghenion yma lle’r plant fydd yn bennaf yn trefnu’r gweithgareddau.  Defnyddiwyd strategaeth a welwyd gan ysgol Tan y Lan sef CYW (Cynllun yr wythnos) ond yr ydym am ei addasu i CYD - Cynllun y dydd am ei fod yn ffitio’n prosiect.

Y pwrpas yw sicrhau bod y plant yn cael mewnbwn ar y gweithgareddau gan eu galluogi hwy i ofyn a chodi pwyntiau yr hoffan nhw wybod. Yn ogystal â mewnbwn y plant fedri wahodd gwestai ‘r ysgol o garfannau penodol parthed MEND/ CAMHS/ a.y.b. i gael mewnbwn proffesiynol.  Yn ganolbwynt i’r dydd fydd y gwahoddiad i rieni dod i’r ysgol i ddysgu ochr yn ochr â’u plant am y grwpiau yma o bobl. Hefyd cynigir  Caffi CYD; lle mae’n gyfle i rieni a staff cael paned a chymdeithasu yn ystod y dydd yn ogystal â rhoi cyfle i rieni cymysgu. Caiff y caffi hwn i’w redeg gan rhai o ddisgyblion yr ysgol o bob allu. 
Fel cydlynydd Anghenion Dysgu Ychwanegol mi fydda i’n gorchwylio'r prosiect ac yn gwneud trefniadau ar gyfer gwesteion ac ati. Ond y mae hi’n brosiect ysgol gyfan a dylid ystyried bod y baich yn cael i’w rhannu gan bawb. Mi fydd yna ddisgwyl i athrawon baratoi gweithgareddau i’w plant gyda chefnogaeth oddi wrtha i ac asiantaethau allanol; allai'r rhain cynnwys cyflwyniadau, tasgau, gweithgareddau a fyddai modd gwahaniaethu o ran gallu.
AM nad oes wir gost yn perthyn i’r prosiect hoffwn ystyried nad oes angen neilltuo rhyw lawer o arian. Dylid ystyried pris te/coffi/ llaeth a bisgedi ar gyfer y caffi, ac efallai byddai angen peth cyllideb ar gyfer y gwesteion er rwy’n obeithiol y byddan nhw’n fwy na parod i gyfrannu am ddim .

Er mwyn mesur a ydy’r prosiect wedi bod yn llwyddiannus mi fyddwn yn tracio lles y disgyblion yn ystod y misoedd i’w ddilyn trwy fentrau fel amser cylch - diwedd wythnos, clust i glywed; bydi ac athro penodedig i drafod unrhyw broblemau, a blwch teimladau i nodi unrhyw deimladau da neu wael. 
Yn ogystal byddwn yn monitro presenoldeb er mwyn darogan a yw plant yn fwy cysurus yn dod i’r ysgol. 

[bookmark: cysill]Diolch am eich gwrandawiad.  Egyr y llawr i unrhyw gwestiynau. 

